Jurnal Pengajian Islam ISSN: 1823 7126 E-ISSSN: 0127-8002 2020, Vol. 13, No. 2 (November), Halaman 238-253. SOKONGAN SOSIAL: SATU KEPERLUAN DALAM PEMERKASAAN SAUDARA BARU SOCIAL SUPPORT: A NEED FOR EMPOWERMENT NEW MUSLIMS Aimi Wafa Ahmad1, Nur Najwa Hanani Abd Rahman2* 1Pelajar Sarjana Pengajian Islam, Universiti Teknologi Malaysia, 81310 Johor Bahru, Johor, aimiwafa@graduate.utm,my. 2Pensyarah Kanan, Universiti Teknologi Malaysia, 81310 Johor Bahru, Johor, nurnajwahanani@utm.my. Penulis Penghubung Artikel diterima: 7 Okt. 2020 Selepas Pembetulan: 14 Okt. 2020 Diterima untuk terbit: 23 Nov. 2020 Abstrak Kajian ini bertujuan untuk mengenalpasti keperluan sokongan sosial yang boleh membantu dalam menangani masalah saudara baru yang memerlukan bantuan dan dorongan selepas memeluk agama Islam. Dalam pada itu terdapat banyak cabaran serta permasalahan yang dihadapi oleh mereka dalam menjalani kehidupan sebagai seorang saudara baru. Sebagai saudara baru, mereka memerlukan sokongan sosial dari ahli keluarga, masyarakat, pendidikan dan bimbingan agama, pekerjaan dan bantuan kewangan. Penulisan ini akan menggunakan kaedah kajian perpustakaan dan menganalisis dokumen yang berkaitan dengan kajian. Hasil kajian mendapati bahawa, sokongan sosial yang diperlukan saudara baru mempunyai pelbagai aspek seperti sokongan dari keluarga, sokongan dari masyarakat, penghargaan kendiri, kewangan dan kebajikan, pekerjaan, pendidikan dan bimbingan agama, dakwah dan kaunseling dan pendekatan emosi. Oleh itu semua saudara semuslim memainkan peranan penting dalam memberi sokongan kepada saudara baru supaya dapat membimbing saudara baru terus berpegang teguh dengan agama islam dan menjalani kehidupan sebagai saudara baru dengan baik. Kata kunci Saudara baru, mualaf, cabaran, bimbingan, sokongan sosial. Abstract This study aims to identify the need for social support that can help in dealing with the problems of Muslims convert who need help and encouragement after embracing Islam. In the meantime, there are many challenges and problems faced by them in living life as a Muslims convert. As Muslims convert, they need social support from family members, the community, education support and religious guidance, employment and financial aid. This paper will use library research and analyze the documents related to the study. The results of the study found that, the social support needed by Muslims convert has various aspects such as support from family, support from society, self-esteem, finance and welfare, employment, education and religious guidance, da'wah counseling and emotional approach. Therefore, all Muslim play an important role in giving social support and guide to Muslims convert to remain and firm believe in Islam and live life as New Muslims well. Jurnal Pengajian Islam, 2020, Vol. 13, Isu 2, Halaman 238-253 238
Keywords Muslims covert, mualaf, challenges, guidance, social support. 1.0 Pengenalan Islam agama yang sempurna melengkapi segala perkara yang diwahyukan kepada Nabi Muhammad SAW melalui malaikat Jibril. Agama Islam adalah agama yang berteraskan kepada keadilan dan bebas dari segala unsur jahat seperti diskriminasi malah meletakkan penganutnya pada taraf yang sama tanpa mengira jantina, keturunan, status sosial, kedudukan gelaran dan sebagainya. Begitu juga golongan yang bukan beragama Islam bebas untuk memeluk agama Islam tanpa paksaan (Azman Ab Rahman et al, 2015). Hasil pergaulan dan interaksi sesama kaum dalam masyarakat menyebabkan berlakunya proses pertukaran agama atau proses memeluk islam. Terdapat pelbagai faktor menyebabkan saudara baru untuk memilih memeluk islam sebagai pegangan dalam hidup mereka. Proses penukaran agama akan memberikan pelbagai cabaran kepada saudara baru dalam mengharungi kehidupan baru mereka, sama ada di peringkat awal pemelukan islam, pertengahan ataupun di tahap saudara baru sudah mula mengukuhkan penghayatan islam di dalam diri. Dalam proses menemui sinar kebenaran, saudara baru akan menemui beberapa peringkat yang pada waktu itu saudara baru memerlukan ilmu, kesabaran, dorongan, sokongan, nasihat dan motivasi yang berterusan untuk menghadapi setiap peringkat sehingga akhirnya membawa kepada ketenangan dalam jiwa mereka (Nur A'thiroh Masyaa'il & Fariza Md Sham, 2009). 2.0 Pernyataan masalah Sebagai saudara baru, mereka tidak terlepas dari pelbagai cabaran yang mampu menggugat keimanan sekiranya ia tidak teguh. Permasalahan yang menggangu kehidupan saudara baru dikhuatiri memberi kesan dan kembali kepada agama asal mereka. Saudara baru mempunyai pelbagai latar belakang yang berlainan dan memerlukan pendekatan yang berbeza dalam proses bimbingan, pendidikan, kebajikan dan sokongan kepada golongan saudara baru. Kelemahan dan kesilapan yang berpunca daripada persepsi yang kurang tepat menyebabkan ramai kalangan saudara baru terabai, terasa hambar, tersalah pendekatan dan menjadi bermasalah kembali kepada kepercayaan asal (Syarul Azman et al, 2016). Seseorang yang membuat penukaran agama akan meghadapi masalah daripada keluarga, kawan, jiran dan masyarakat sekeliling (Anis Hidayah Ismail, Samsiah dan Rizal, 2009). Oleh disebabkan itu, saudara baru memerlukan pelbagai bentuk sokongan seperti sokongan emosi, fizikal, rohani dan gaya kehidupan yang baru (Samsiah, Faizah, Lokman, Kamarul & Nur Fatihah, 2014). Isu sokongan sosial dalam kalangan saudara baru diketengahkan oleh pengkaji adalah disebabkan pelbagai cabaran yang perlu dilalui oleh saudara baru dari permulaan mereka memeluk islam. Kecenderungan saudara baru memerlukan bantuan dan sokongan sangat tinggi. Jika golongan saudara baru tidak diberi perhatian yang sewajarnya oleh mana-mana pihak Jurnal Pengajian Islam, 2020, Vol. 13, Isu 2, Halaman 238-253 239
terutamanya dalam aspek kekuatan psikologi akan mendedahkan mereka untuk kembali murtad jika dibiarkan terus di jalan yang salah (Nur A'Thiroh Masyaa'il & Fariza, 2009). Oleh itu,kajian ini menyatakan jenis-jenis sokongan sosial yang diperlukan oleh saudara baru supaya diambil perhatian oleh semua pihak bagi memberi sokongan kepada mereka. Sokongan sosial dan pengertian hidup dilihat suatu perkara yang penting dalam kesejahteraan dan pembangunan diri seseorang. Justeru kajian ini dilihat dapat menyumbang kepada pembangunan diri individu sekaligus memberi impak kepada komuniti. 3.0 Pengertian Saudara Baru Saban hari golongan saudara baru di Malaysia semakin hari semakin bertambah bilangannya. Saudara baru adalah individu yang terlibat dalam penukaran agama (religious conversion) kepada Islam. Saudara baru didefinisikan sebagai seseorang yang menukar agama asal kepada agama Islam dengan mengucapkan dua kalimah syahadah di hadapan saksi (Zuliza Md. Kusrin, 2001). Menurut Jensen, (2006) beliau menyatakan bahawa saudara baru adalah seorang pelaku agama (religious actor) yang tidak dilahirkan sebagai Muslim, kemudiannya dididik dengan tradisi agama islam yang tidak pernah mereka bersosialisasi dengannya. Oleh sebab itu, saudara baru berhadapan dengan permasalahan untuk menyesuaikan diri di dalam ajaran agama islam. Dalam masyarakat majmuk di Malaysia, saudara baru cina, saudara baru india atau lain-lain masyarakat diistilahkan sebagai 'Mualaf' oleh masyarakat Islam amnya (Anuar Puteh, 1999). Anuar Puteh menyatakan di dalam bukunya yang bertajuk 'Masa Depan Saudara Baru', istilah saudara baru adalah seseorang yang telah melafazkan kalimah syahadah dan golongan muslim yang wajar diberi bimbingan dan panduan oleh orang yang berkelayakan (Anuar Puteh, 2005). Selain itu, saudara baru juga dikenali sebagai orang-orang yang dipujuk dan dilembutkan hati mereka dengan tujuan dapat menguatkan pegangan mereka terhadap agama islam atau orang-orang yang dipujuk agar tertarik untuk memeluk islam (Amran Kasimin, 1985). Saudara baru mempunyai beberapa panggilan (gelaran) yang mempunyai makna yang sama antaranya adalah 'mualaf', 'saudara kita' dan 'saudara muslim'. Istilah ini digunakan untuk menandakan bahawa seseorang itu baru sahaja memeluk islam, gelaran yang diberi bertujuan untuk menggalakkan saudara seislam yang lain dapat mengeratkan tali persaudaraan dan perasaan kasih sayang sesama mereka (Mohd. Syukri Yeoh & Osman Chuah, 2003). Dalam al-Quran definisi Mualaf boleh dikaitkan dengan ayat berikut, firman Allah SWT: ِة َفمل َؤ ُمْلاَو ا َه ْ يَلَع َينِل ِماَعْلا َو ِينِكاَس َمْلاَو ِءاَرَق ُفْلِل ُتاَق َد مصلا اَمنَِّإ ًة َضيِرَف ۖ ِليِب مسلا ِنْباَو ِمللَّا ِليِب َس ِفِ َو َين ِمِراَغْلا َو ِباَقِ رلا ِفِ َو ْمُُبُوُلُ ق مي ِك َح ميِلَع ُمللَّاَو ۗ ِمللَّا َن ِم Maksudnya: "Sesungguhnya sedekah-sedekah (zakat) itu hanyalah untuk orang-orang fakir, dan orang-orang miskin, dan amil-amil yang mengurusnya, dan orang-orang Jurnal Pengajian Islam, 2020, Vol. 13, Isu 2, Halaman 238-253 240
Mualaf yang dijinakkan hatinya, dan untuk hamba-hamba yang hendak memerdekakan dirinya, dan orang-orang yang berhutang, dan untuk (dibelanjakan pada) jalan Allah, dan orang-orang musafir (yang keputusan) dalam perjalanan. (Ketetapan hukum yang demikian itu ialah) sebagai satu ketetapan (yang datangnya) dari Allah. dan (ingatlah) Allah Maha Mengetahui, lagi Maha Bijaksana". Surah Al-Taubah (9): 60 Ahmad Redzuwan Mohd Yunus dan Nur Kareelawati Abd Karim, (2005) mendefinisikan saudara baru sebagai golongan manusia yang baru memeluk islam dan layak untuk menerima zakat dan bantuan bertujuan untuk melembutkan hati dan menguatkan keislaman dalam diri mereka. Saudara baru juga dikenali sebagai mereka yang kufur dan memeluk islam dengan mengucapkan syahadah. Pemberian zakat kepada asnaf mualaf dapat memotivasikan diri mereka dan terus berpegang teguh dengan akidah islam (Nur A'thiroh Masyaa'il Tan @ Tan Ai Pao, 2005). Menurut kamus dewan bahasa, perkataan mualaf menerangkan sebagai orang yang baru memeluk Islam atau saudara baru (Kamus Dewan, 2010). Tambahan pula, istilah saudara baru lebih dikenali berbanding dengan perkataan mualaf atau saudara kita walaupun ketiga-tiga penggunaan tersebut membawa maksud yang sama yang bererti golongan yang memeluk isam di awal penghijrahan Islam. Dalam pada itu, istilah saudara baru jarang dipertikaikan malah diterima ramai kerana istilah saudara baru memuliakan dan mengalu-alukan golongan yang baru sahaja memeluk Islam (Abdul Ghafar et al, 2009). Secara umumnya, golongan saudara baru perlu mengucapkan dua kalimah syahadah di hadapan dua orang saksi yang diterima dari segi undang-undang dan mematuhi syarat-syarat yang ditetapkan oleh perundangan Malaysia untuk pendaftaran pengIslamannya dan mengelakkan sebarang kekeliruan di masa akan datang (Zuliza Md. Kusrin, 2001). Apa pun istilah yang digunakan, kita sebagai saudara muslim perlu menyambut baik kedatangan mereka dengan memberikan bantuan dan kasih sayang terhadap mereka. 4.0 Permasalahan Saudara Baru Bagi golongan saudara baru yang mengambil keputusan untuk memeluk Islam bukanlah suatu keputusan yang mudah bahkan memerlukan keberanian dan kekuatan dari segi fizikal dan mental. Hal ini kerana, golongan ini akan berhadapan dengan pelbagai cabaran yang terpaksa mereka tempuhi selepas bergelar Muslim. Halangan, rintangan dan cabaran perlu saudara baru hadapi sebelum, semasa dan selepas memeluk Islam bagi menuju ke jalan kebenaran Islam. Oleh yang demikian, sekiranya umat Islam tidak memainkan peranan dalam membantu golongan saudara baru dalam kehidupan baru dikhuatiri mereka akan kembali kepada agama asal mereka. Antara permasalahan yang dihadapi oleh golongan saudara baru adalah: 4.1 Ahli keluarga Cabaran dari ahli keluarga bukan Islam merupakan cabaran yang terbesar untuk saudara baru. Kebiasaannya keluarga yang bukan beragama Islam akan menghalang ahli keluarga mereka dari memeluk Islam. Ahli keluarga akan memujuk para mualaf untuk kembali kepada agama asal mereka. Tambahan pula, situasi akan menjadi lebih Jurnal Pengajian Islam, 2020, Vol. 13, Isu 2, Halaman 238-253 241
teruk apabila terdapat ahli keluarga yang memaksa atau menggunakan kekerasan terhadap saudara baru untuk kembali kepada agama asal (Razaleigh Muhamat & Salawati Saringat, 2014). Dalam masa yang sama, terdapat segelintir saudara baru yang dipulau dan dibuang dari ahli keluarga yang bukan Islam. Mereka hilang tempat bergantung dan hidup sebatang kara untuk meneruskan kehidupan sebagai seorang saudara baru. (Suariza et al, 2018). Di dalam kajian Suariza et al, (2018) desakan dari ahli keluarga untuk kembali kepada agama asal menyebabkan saudara baru berasa bimbang jika tidak mematuhi perintah ahli keluarga kerana segelintir saudara baru masih lagi di bawah tanggungan kedua ibubapa. Saudara baru memerlukan bantuan dari ahli keluarga untuk meneruskan kehidupan dari segi kewangan dan menyebabkan saudara baru kembali kepada agama asal mereka. Tambahan pula, saudara baru bersetuju bahawa mereka tidak mendapat sokongan moral yang penuh daripada ahli keluarga malahan dihalau oleh keluarga asal dan diperli oleh keluarga mertua yang berasal dari keluarga muslim (Azman Ab Rahman et al., 2015). 4.2 Masyarakat Di samping itu, masyarakat melayu yang memberi salah tanggapan kepada saudara baru menjadi salah satu masalah dan tekanan kepada mereka seperti memandang rendah kepada saudara baru yang tidak mengamalkan cara kehidupan adat melayu kerana semangat kemelayuan yang ada dalam diri masyarakat melayu sangat kuat (Nur Ain Sumaiyah, 2018). Selain itu, penerimaan masyarakat Islam terhadap saudara baru agak sukar dan terdapat segelintir saudara baru menghadapi kesulitan untuk menyesuaikan diri dengan masyarakat Islam disebabkan masih baru dalam agama Islam (Syarul Azman et al, 2016). Menurut Tengku Norhayati, (2006) sesetengah fahaman yang berkaitan dengan masyarakat melayu mempunyai kekurangan perbezaan amalan melayu dan agama Islam serta menyebabkan berlaku salah faham diantara penganut beragama Islam dan bukan beragama Islam. Rentetan itu, masyarakat melayu memberi pandangan negatif kepada saudara kita yang tidak mengamalkan adat dan budaya seperti masyarakat melayu agar mereka senang diterima masyarakat. Maka jika saudara baru tidak mengamalkan kehidupan seperti masyarakat melayu, mereka akana dipandang sebagai golongan Islam kelas kedua (Abdul Ghani, 2013). Sehubungan dengan itu, terjadinya layanan yang berbeza-beza atau diskrminasi terhadap saudara baru disebabkan masyarakat sukar menerima golongan seperti ini. Saudara baru tidak mendapat pembelaan yang sepatutnya dari umat Islam dan dibiarkan hidup tersisih dalam menghadapi dunia baru. Masyarakat menganggap saudara baru sebagai satu golongan yang terasing dan terpisah dari umat Islam yang lain. Saudara kita akan berasa berbeza dengan apa yang mereka pelajari dalam Islam dan apa realiti kehidupan yang perlu mereka hadapi. Dalam masa yang sama, mereka diberikan dengan pelbagai gelaran atau panggilan yang membezakan dengan umat Islam yang lain dan hal ini menyebabkan mereka berasa malu, terpencil, dan rendah diri semakin menebal dalam diri mereka untuk bergaul dengan umat Islam yang lain. Masyarakat yang suka bersangka buruk dengan niat kemasukkan saudara baru ke dalam Islam menyebabkan saudara baru berasa terpinggir (Nur Najwa Hanani et al, 2016). Oleh itu, saudara baru hanya akan bergaul dan berinteraksi sesama mereka sahaja dan menyebabkan pergaulan dan komunikasi terhadap umat Islam yang lain Jurnal Pengajian Islam, 2020, Vol. 13, Isu 2, Halaman 238-253 242
terhad dan dalam dalam kelompok kecil. Akhirnya jika keadaan ini berterusan, dikhuatiri saudara kita akan kembali hanyut atau yang paling dibimbangkan kembali kepada ajaran asal mereka (Farahwahida et al, 2008). 4.3 Pendidikan dan bimbingan agama Golongan saudara baru memerlukan pendidikan dan bimbingan agama yang menyeluruh untuk membimbing mereka ke dalam dunia yang baru. Kurangnya panduan dan pertolongan untuk mengubah gaya hidup mereka berlandaskan Islam dan tidak kembali kepada agama asal. Di dalam kajian Muhammad Yusuf Marlon et al, (2017) terdapat segelintir saudara baru yang tidak dapat menghayati dan memahami Islam secara keseluruhan walaupun sudah beberapa tahun memeluk. Menurut Ahmad Yunus, (2017) di malaysia kebanyakkan kes murtad adalah berpunca daripada kurangnya bimbingan agama dan tidak dapat memahami akidah Islam dengan baik. Saudara baru kurang penghayatan dalam mempelajari Islam kerana tidak tahu untuk mencari rujukan dan panduan sepanjang bergelar muslim. Kebanyakkan para mualaf selepas memeluk Islam, proses pendidikan Islam tidak diamalkan sepenuhnya dalam kehidupan seharian. Kegagalan mereka mendalami dan memahami Islam menyebabkan mereka kembali kepada agama asal dan berlakunya salah faham berkaitan dengan isu-isu akidah (Mohd Farhan, 2016). Pendidikan dan kefahaman akidah haruslah ditanam di dalam diri seseorang Muslim sejak kecil lagi. Kefahaman akidah haruslah diterapkan di dalam diri seseorang saudara baru kerana seseorang yang baru memeluk Islam umpama bayi yang baru dilahirkan. Tanpa bimbingan dan didikan yang sempurna seseorang saudara baru itu hidup terumbang- ambing, berada di dalam kejahilan serta berkecenderungan untuk kembali kepada agama asal mereka. Oleh itu setiap saudara baru perlu mengetahui dengan mendalam mengenai keistimewaan dan kepentingan akidah Islam terhadap masyarakat Muslim (Ahmad Yunus et al, 2017). 4.4 Pekerjaan Kebanyakkan saudara baru yang baru sahaja memeluk Islam akan menghadapi kesukaran di dalam alam pekerjaan seperti menukar pekerjaan yang mereka lakukan sebelum masuk Islam kepada mencari pekerjaan yang halal di sisi Islam. Sesetengah saudara kita terpaksa mencari kerja lain kerana kerja asalnya tidak bersesuaian dengan kehendak Islam seperti kerja-kerja di bar-bar, menjual tiket ekor dan sebagainya. Mereka juga mungkin menghadapi cabaran daripada majikan mahupun rakan-rakan sekerja (Anuar Puteh et al, 2012). Di dalam kajian Wan Mohd Fazrul, 2015 terdapat saudara baru yang dihalau, dipinggirkan oleh keluarga, mempunyai masalah rumah tangga serta mempunyai majikan Muslim yang tidak mahu menerima mereka selepas memeluk Islam dan tidak mahu memahami situasi mereka selain daripada tiada bimbingan agama kerana tinggal bersendirian. Jika masalah saudara baru kehilangan sumber pendapatan iaitu dibuang kerja sejurus majikan yang bukan Muslim mendapatinya memeluk Islam maka perkara ini akan Jurnal Pengajian Islam, 2020, Vol. 13, Isu 2, Halaman 238-253 243
memberikan impak yang besar kepada umat Islam kerana pihak-pihak yang terlibat tidak mampu memberinya pekerjaan baru untuk meneruskan kehidupan. Jika perkara ini tidak dapat diselesaikan maka golongan ini akan berputus asa dan berkemungkinan akan mengambil keputusan untuk keluar daripada Islam (Marlon Guleng et al, 2014). Saudara baru kebanyakkannya akan berada dalam keadaan dilema untuk meneruskan atau berhenti bekerja kerana pekerjaan yang mengetepikan tuntutan agama akan menyukarkan mereka menyara diri dan keluarga (Marlon Guleng et al, 2014). Terdapat segelintir saudara baru berasa tertekan dan membuat pilihan berhenti sendiri selepas mendapat tekanan dari majikan selepas mereka mengetahui saudara kita menganut agama Islam (Abdul Ghafar et al, 2009). Pada masa yang sama, majikan yang bukan dari agama Islam akan mencuba untuk mengasingkan pekerja muslim dan bukan muslim. Sebagai contoh mereka memberi alasan orang Islam sukar bergaul dan makan bersama dengan orang Cina (Nur Najwa Hanani & Razaleight, 2016). Di samping itu, kebanyakkan saudara baru akan terputus hubungan dengan ahli keluarga dan tiada bantuan kewangan dari ahli keluarga bukan Islam. Hal ini akan merumitkan keadaan saudara baru untuk meneruskan kehidupan. Kesejahteraan hidup saudara baru juga terganggu kerana masalah kewangan yang melanda diri mereka. Selain itu, saudara baru yang masih bergelar pelajar menghadapi masalah untu membiayai yuran pengajian, kos, buku, penginapan dan sebagainya kerana ahli keluarga bukan Islam tidak lagi menampung kehidupan saudara baru dan memutuskan hubungan kekeluargaan. Keadaan bertambah kronik lagi apabila berlaku pergaduhan yang disebabkan oleh kekurangan kewangan (Azammudin Zainuddin et al, 2017). 4.5 Sokongan Seterusnya, saudara baru tidak mendapat sokongan moral dari orang sekeliling. Individu mualaf berasa tidak dihargai setelah disisihkan oleh ahli keluarga. Masyarakat muslim juga tidak memberikan sokongan moral dan memandang serong kepada saudara baru yang memeluk Islam terutamanya saudara baru yang baru sahaja keluar dari penjara. Saudara baru sebegini sukar diterima masuk dalam komunti masyarakat setempat kerana berprasangka buruk tambahan pula saudara baru tersebut kurang mahir dalam mengurus diri sendiri (Azammudin Zainuddin et al, 2017). Tambahan pula, saudara baru adalah golongan yang baru memeluk Islam yang berasal daripada pelbagai etnik dan latar belakang budaya dan agama ini memerlukan pendekatan pembangunan yang unik serta pelbagai dimensi. Saudara baru adalah golongan minoriti yang telah memilih Islam dari latar belakang agama dan sistem kepercayaan serta budaya yang berbeza. Kepelbagaian latar belakang ini memerlukan pendekatan yang berbeza dalam proses bimbingan, pendidikan, kebajikan dan sokongan kepada golongan saudara baru. Kelemahan dan kesilapan yang berpunca daripada persepsi yang kurang tepat menyebabkan ramai kalangan saudara baru terabai, terasa hambar, tersalah pendekatan dan menjadi bermasalah kembali kepada kepercayaan asal. Kegagalan merancang dan menyusun di pihak NGO dan kerajaan boleh mengakibatkan ketirisan dakwah yang akan meningkatkan bilangan saudara baru terabai, ingin murtad atau meninggalkan amali Islam seluruhnya (James Laeng & Yusman Nawazir, 2014). 5.0 Keperluan Sokongan Sosial dalam Pemerkasaan Saudara Baru Hubungan yang baik di antara sesama manusia adalah sangat penting. Terutamanya saudara baru yang baru sahaja memeluk Islam, mereka memerlukan sokongan moral Jurnal Pengajian Islam, 2020, Vol. 13, Isu 2, Halaman 238-253 244
dan hubungan yang baik dari orang sekeliling untuk mereka terus kuat dalam menghadapi dugaan dan cabaran. Sokongan sosial didefinisikan sebagai bantuan yang diterima daripada ahli keluarga, kawan dan bantuan dari orang luar di dalam bentuk sokongan emosi, instrumental dan maklumat tambahan (Thoits, 1995). Sokongan sosial boleh didapati dalam pelbagai bentuk seperti seperti dorongan dan nasihat, menunjukkan perasaan kasih sayang dan empati atau memberikan bantuan kebendaan kepada yang memerlukan (Thoits, 2011). Selain itu, sokongan sosial ditakrifkan sebagai hubungan interpersonal dan sokongan yang diberikan oleh sesebuah institusi sosial yang dapat mempengaruhi kesejahteraan individu (Costello, Pickens, & Fenton, 2001). Marianne G. Dunn & Karen M. O'Brien (2010) menyatakan sokongan sosial adalah berkait rapat dengan pengertian kehidupan seharian. Dalam erti kata lain, seseorang itu mempunyai makna hidup yang lebih baik sekiranya menerima sokongan sosial dari masyarakat sekeliling dan beliau menegaskan bahawa seseorang yang memiliki pengertian hidup yang tinggi secara positifnya akan memperoleh keseronokan dalam hidup. Bagi golongan saudara baru di Malaysia, mereka memerlukan bantuan kerana mereka baru sahaja berhijrah dari agama asal kepada agama Islam dan terdapat banyak benda yang perlu mereka adaptasi dengan kehidupan baru sebagai muslim. Berdasarkan beberapa kajian lepas didapati bahawa terdapat beberapa jenis sokongan sosial yang diperlukan oleh saudara baru antaranya adalah sokongan dari ibubapa dan ahli keluarga (Abdul Manaf & Norliza, 2016), sokongan dari masyarakat dan penduduk sekeliling (Noreha Che Abah et al, 2019), penghargaan kendiri (Nazri Yasin et al, 2018), mendapatkan bantuan kewangan dan kebajikan (Mariam binti Abdul Majid, 2011), peluang pekerjaan yang baru (Nur Najwa Hanani & Razaleight, 2016), pendidikan dan bimbingan agama (Roslieza Rosli & Nur A'thiroh Masyaa'il binti Abdullah @ Tan Ai Pao, 2015), penyampaian melalui dakwah dan nasihat kaunseling (Marlon Guleng et al, 2014), dan pendekatan emosi yang mampu mengajak golongan saudara baru membuat kebaikan (Nur Najwa Hanani et al, 2016). Oleh itu, pengkaji melihat dari sudut sokongan sosial memainkan peranan penting dan banyak memberikan manfaat kepada saudara baru dalam membina kehidupan baru sebagai seorang muslim. Bantuan yang diperolehi sedikit sebanyak meringankan beban dan kesusahan yang ditanggung oleh mereka. Antara bantuan yang boleh diperoleh oleh saudara baru ialah: 5.1 Sokongan keluarga Hubungan kekeluargaan yang kukuh adalah menjadi keperluan asas untuk semua individu. Persefahaman di antara ahli keluarga perlu wujud untuk mengelakkan hubungan yang keroh sesama ahli keluarga. Keluarga memainkan peranan yang penting termasuklah menyediakan sokongan emosi, psikologi, bantuan kewangan ke atas saudara mara yang memerlukan (Nurul Hudani et al, 2019). Saudara baru memerlukan sokongan dan bantuan dari ahli keluarga untuk mereka terus mampu menjalani kehidupan sebagai seorang muslim kerana keluarga merupakan insan yang paling rapat dengan saudara baru. Di dalam kajian Abdul Manaf & Norliza, (2016) bahawa kedudukan keluarga adalah sebagai organisasi fundamental dan primer dalam masyarakat mempunyai peranan yang utama dalam mempengaruhi kehidupan anak. Keluarga merupakan faktor utama dalam proses pemulihan kanak-kanak yang didera. Kedudukan yang berjauhan di antara tempat tinggal ibu bapa dan kanak kanak yang Jurnal Pengajian Islam, 2020, Vol. 13, Isu 2, Halaman 238-253 245
menetap di tempat perlindungan lagi menyukarkan kedua-dua belah pihak untuk berkomunikasi dan menerima sokongan yang diperlukan. 5.2 Sokongan masyarakat Di dalam kajian Noreha Che Abah et al (2019), saudara baru memeluk Islam adalah dengan tujuan untuk mendapatkan ketenangan dan kesejahteraan hidup tetapi terdapat beberapa halangan termasuklah daripada masyarakat. Setiap saudara baru ingin diterima oleh masyarakat sekeliling supaya dapat membantu mereka menghadapi dunia baru sebagai saudara baru dan tidak keseorangan dalam menghadapi permasalahan dan cabaran sepanjang bergelar saudara baru. Hal ini bermaksud, masyarakat muslim perlu memberikan sokongan dan bimbingan kepada saudara baru agar mereka tidak kembali kepada agama asal dan tetap teguh beriman kepada Allah swt. Seterusnya, masyarakat perlu berganding bahu dengan memberi semangat atau motivasi, memberi bantuan dan mengambil berat terhadap golongan saudara baru agar mereka terus kuat menghadapi ujian menuju ke jalan kebenaran dan sekaligus mencapai redha Allah swt di dunia. 5.3 Penghargaan kendiri Menurut Neff (2011), penghargaan kendiri yang tinggi boleh mengelakkan masalah dan mampu membuat seseorang merasakan kekuatan terhadap dirinya sendiri. Selain itu, seseorang individu yang mempunyai penghargaan kendiri yang tinggi mampu membuang perasaan negatif sepertif ego, emosional, kurang resilien dan boleh menguruskan diri sendiri. Di dalam kajian Nazri Yasin et al, (2018) menyatakan bahawa penghargaan kendiri adalah salah satu faktor yang menyumbang kepada kesejahteraan psikologi golongan saudara baru. Kesejahteraan hidup memerlukan penerimaan diri, penguasaan persekitaran, perkembangan personal, perhubungan positif, tujuan hidup dan penerimaan kendiri dan setiap aspek ini sangat diperlukan oleh individu saudara baru. Dapatan kajian lain menunjukkan terdapat pengaruh langsung antara aspek penghargaan kendiri dengan kesejahteraan psikologi saudara baru. Ini selaras dengan dapatan kajian oleh Du et al, (2015) yang juga mendapati bahawa terdapat perhubungan antara penghargaan kendiri dan kesejahteraan psikologi. Kajian yang dijalankan oleh Du et al, (2015) menggunakan kanak-kanak yang dijangkiti oleh virus HIV sebagai responden. Aspek penghargaan kendiri tidak mempunyai sebarang dimensi dalam ujian pengukurannya. Dapatan kajian ini juga selari dengan sebuah kajian lain yang dijalankan oleh Dogan et al, (2013) yang menggunakan responden pelajar universiti. Manakala self-efficacy, affect balance dan kegembiraan juga menunjukkan perhubungan yang signifikan terhadap kesejahteraan psikologi responden. Melalui dapatan kajian ini, ia jelas membuktikan bahawa penghargaan kendiri mempengaruhi kesejahteraan psikologi. 5.4 Kewangan dan kebajikan Selain itu, untuk mengurangkan beban yang ditanggung saudara baru, Islam telah menunjukkan keprihatinan dengan pembahagian zakat kepada saudara baru. Tambahan pula, pembahagian zakat kepada golongan saudara baru secara menyeluruh dan efisien sedikit sebanyak dapat memberi semangat dalam menghadapi kehidupan yang baru. Jika dirujuk kepada hasil kajian Azman Abdul Rahman et. al (2015) yang berkisarkan tentang Skim bantuan zakat asnaf saudara baru merekodkan bahawa terdapat 34 jenis bantuan yang disediakan kepada Saudara baru merangkumi Jurnal Pengajian Islam, 2020, Vol. 13, Isu 2, Halaman 238-253 246
bantuan asas yang diperlukan antaranya bantuan kewangan, sara hidup dan perubatan. Skim bantuan yang diagihkan adalah berbeza mengikut institusi zakat di setiap negeri sama ada melalui Unit Baitulmal Majlis Agama Islam Negeri atau pun Pusat Zakat Negeri (Azman Abdul Rahman et.al, 2015). Peruntukan bantuan kebajikan terhadap saudara baru sebagai tanda galakan dan dorongan untuk meningkatkan ketaatan dan komitmen golongan ini kepada agama Islam. Bantuan kebajikan yang diberikan kepada golongan turut merupakan satu usaha sokongan bagi melembutkan hati mereka untuk terus menjalani kehidupan sebagai seorang Muslim (Mariam Abdul Majid, 2011). ini 5.5 Pekerjaan Di dalam kajian Nur Najwa Hanani & Razaleight, (2016) bertajuk tahap kepuasan kerja saudara kita selepas memeluk Islam di johor menyatakan bahawa perkembangan dakwah dapat menyakinkan golongan saudara baru yang mula untuk berjinak-jinak mengenal Islam dan bukan Islam bahawa kepuasan bekerja dari sudut motivasi dan persekitaran kerja boleh menjadi positif walaupun setelah memeluk Islam. Tambahan pula hasil kajian yang diperolehi menunjukkan majikan, rakan sekerja dan organisasi sangat membantu dalam memainkan peranan untuk membantu saudara baru mendapatkan keselesaan di tempat kerja. Di samping itu, saudara baru dapat mempelajari tentang nilai-nilai dan etika bekerja menurut pandangan Islam dan bertanggungjawab dengan tugas dan kerjaya yang diterima. Sejajar dengan itu, saudara baru dapat diyakinkan bahawa kepuasan bekerja masih boleh didapati walaupun setelah memeluk Islam dan memperoleh kerja yang bersesuaian dengan diri mereka sebagai seorang Islam. 5.6 Pendidikan dan bimbingan agama Pendidikan dan bimbingan agama sangat penting kepada saudara baru kerana hasil dari pembelajaran tentang agama Islam akan lebih memudahkan saudara baru menghayati ajaran agama Islam tanpa rasa ragu-ragu. Perpindahan dari pendidikan teori kepada latihan praktikal agama perlu dilakukan untuk memudahkan mereka pada masa akan datang. Pendidikan dan kelas bimbingan agama boleh didapati dari kelas- kelas yang disediakan oleh pihak MAIN atau JAIN atau NGO. Kaedah pengajaran dan isi kandungan kelas perlulah bersesuaian dengan tahap kefahaman saudara baru sebagai seorang yang baru berjinak-jinak untuk belajar tentang Islam. Silibus seperti ilmu fardhu ain; tauhid, ibadah, akhlak, sirah dan pengajian al-Quran perlu diterapkan dan dikukuhkan dalam diri saudara baru sebelum berpindah kepada bidang ilmu yang luas. Penggunaan modul atau buku teks di dalam bahasa ibunda saudara baru akan lebih memudahkan para saudara baru untuk menguasai ilmu agama tanpa perlu ada keliru atau salah faham kerana masalah penggunaan bahasa. Selain daripada kelas, saudara baru perlu diberi bimbingan setiap hari oleh mereka yang tinggal berhampiran dengan saudara baru seperti pasangan muslim dan jiran tetangga untuk membantu kehidupan seharian dan memahami Islam dengan lebih berkesan (Ikhwan Ng, 2013; Azarudin Awang & Khadijah Hambali, 2015; Zainab Ismail, Norabidah Pozi & Wan Ibrahim, 2015; Siti Adibah & Siti Zubaidah, 2018). 5.7 Dakwah dan kaunseling Jurnal Pengajian Islam, 2020, Vol. 13, Isu 2, Halaman 238-253 247
Seterusnya dakwah dan kaunseling dapat membantu pintu hati saudara baru yang masih ragu-ragu dengan ajaran agama Islam atau saudara baru yang masih belum kembali kepada fitrah disebabkan cabaran dan tekanan yang di hadapi oleh saudara baru sepanjang bergelar saudara baru, aktiviti dakwah dan kaunseling anjuran pihak berwajib juga amat diperlukan. Dakwah perlu disampaikan secara berhikmah dan dapat dilakukan dengan pelbagai bentuk seperti membuat tinjauan (follow up) secara berkala dengan membuat aktiviti ziarah ke rumah saudara baru atau menelefon untuk bertanya khabar dan keadaan semasa saudara baru. Selain itu, penganjuran program- program hubungan dua hala dapat membina tautan ukhuwah di antara saudara baru sekaligus membantu mereka berpegang teguh kepada agama Islam. Tambahan pula, metod kaunseling boleh diadakan secara formal ataupun tidak kerana ini adalah platform untuk para saudara baru meluahkan perasaan dan kekusustan yang dihadapi. Justeru itu, kaunseling membantu menyelesaikan masalah saudara baru yang ingin meninggalkan Islam kerana kekusustan yang membebankan mereka (Ridhuan Tee, 2012; Anuar Puteh, Razaleigh Muhamat & Rosmani Hussin, 2015; Nor Ashikin & Siti Zubaidah, 2016; Siti Adibah & Siti Zubaidah, 2018;). 5.8 Pendekatan emosi Terakhir adalah menggunakan pendekatan emosi terhadap saudara baru. Penggunaan memberi kata-kata yang berunsurkan nasihat yang positif boleh menyentuh hati dan memberikan kesan emosi yang mendalam ke dalam emosi seseorang saudara baru. Di samping itu, penjelasan tentang nikmat-nikmat Allah yang dikurniakan kepada setiap manusia boleh digunakan sebagai salah satu jalan mensyukuri dan mematuhi segala perintah Allah dan meninggalkan larangannya. Selain itu, diberi pendedahan tentang kisah-kisah teladan yang mampu menyentuh emosi dan perasaan golongan saudara baru (Fariza Md Sham & Zakaria Stapa, 2011). Pendekatan emosi juga boleh disampaikan dalam bentuk belas kasihan dan simpati dengan memberikan kata-kata semangat, kasih sayang dan memahami situasi yang mereka hadapi (Nur Najwa Hanani et al, 2016). Individu yang mempunyai kesedaran tentang kepentingan untuk mempunyai emosi yang stabil dan baik dalam diri dapat membantu saudara baru mendekatkan diri dengan Allah untuk mendapatkan ketenangan dan menjalani kehidupan sebagai muslim (Nur Ain Sumaiyah Abdullah,2018). 6.0 Kesimpulan Hasil kajian ini mendapati bahawa sokongan sosial boleh membantu saudara baru dalam menangani masalah dan cabaran yang dihadapi serta dapat meningkatkan kehidupan mereka dalam beragama. Sokongan sosial mampu membantu saudara baru untuk melakukan kebaikan dan berpegang teguh dengan ajaran agama Islam. Terdapat beberapa aspek dari sokongan sosial yang diperlukan oleh saudara baru untuk membantu mereka menghadapi masalah dan cabaran sepanjang bergelar saudara baru antaranya adalah sokongan dari ahli keluarga, masyarakat, penghargaan kendiri, kewangan dan kebajikan, pekerjaan, pendidikan dan bimbingan agama, dakwah dan kaunseling dan pendekatan emosi. Sejajar dengan itu, sokongan sosial di dalam kalangan saudara baru memainkan peranan yang penting untuk membantu mereka. Dengan bantuan sokongan sosial diharapkan dapat memberi semangat dan motivasi kepada saudara baru agar mereka terus kuat dalam menghadapi dugaan dari Allah swt. Selaras dengan itu, usaha memberikan sokongan sosial kepada saudara baru memerlukan setiap umat Islam untuk berganding bahu kerana usaha yang Jurnal Pengajian Islam, 2020, Vol. 13, Isu 2, Halaman 238-253 248
bersungguh-sungguh dan berterusan dapat membantu saudara baru terus yakin dengan ajaran agama Islam dan nilai-nilai moral dalam Islam. Penghargaan Artikel ini merupakan sebahagian daripada dapatan penyelidikan yang ditaja oleh Dana Geran Fundeamental Research Grant Scheme (FRGS) Kementerian Pengajian Tinggi Malaysia. Rujukan Abd Manaf Abdul Razak & Norliza Mokhtar. (2016). Isu-Isu Sokongan Sosial Dalam Kalangan Kanak-Kanak Mangsa Penderaan Seksual i Institusi Pemeliharaan Dan Perlindungan. Journal of Techno Social, 8(2). Abdul Ghafar Haji Don, Anuar Puteh & Ahmad Redzuwan Mohd Yunus. 2009. Islam dan Saudara Kita. Shah Alam: BPI: MAIS. Abdul Ghani Abdullah. 2013. Permasalahan Saudara Baru dan Penyelesaiannya di Wilayah Persekutuan Kuala Lumpur. Doctoral dissertation. Universiti Malaya. Ahmad Redzuwan Mohd Yunus & Nur Kareelawati Abd. Karim. 2005. Dlm. Razaleigh Muhamat@Kawangit, Faudzinaim Badaruddin & Khairil Khuzairi Omar (pnyt.). Masa Depan Saudara Baru: Harapan, Realiti dan Cabaran. Bangi: Pusat Islam UKM. Ahmad Yunus Kasim, Samsuddin Abdul Hamid & Misnan Jemali. 2017. Pengajaran Akidah dalam Kalangan Mualaf di Institut Dakwah Islamiyah PERKIM. Perspektif: Jurnal Sains Sosial dan Kemanusiaan, 9(3), 89-100. Amran Kasimin. 1985. Saudara baru Cina di Wilayah dan Selangor. Monograf 11. Fakulti Sains Kemasyarakatan dan Kemanusiaan. UKM. Bangi: Penerbit Universiti Kebangsaan Malaysia. Anis Hidayah (2009). The Ismail, Samsiah Jayos dan Rizal Abu Bakar Relationship of Emotional Intelligence and Agreeableness with Help Seeking Behaviour as the Moderating Factor. Prosiding Konvensyen Isu-isu Masyarakat. Anuar Puteh, Abd. Ghafar Hj. Don, Badlihisham Mohd. Nasir, Razaleigh Muhamat, Muhamad Faisal Ashaari & Zarinah Sezali. 2012. Cabaran Wanita Saudara Baru Bekerjaya Di Daerah Sabak Bernam. Jurnal Al-Hikmah, 4, 23-36. Anuar Puteh, Razaleigh Muhamat @ Kawangit dan Rosmani Hussin. 2015. Pelaksanaan Kurikulum Bimbingan Saudara Baru di Jabatan Hal Ehwal Agama Islam Jurnal Pengajian Islam, 2020, Vol. 13, Isu 2, Halaman 238-253 249
Kelantan. Isu-Isu Pengurusan Saudara Muslim. Bangi: Penerbit Universiti Kebangsaan Malaysia. Anuar Puteh. 1999. Program Kefahaman Islam Saudara Baru Cina di Kuala Lumpur. Tesis Sarjana, Jabatan Pengajian Dakwah dan Kepimpinan, Universiti Kebangsaan Malaysia. Anuar Puteh. 2005. Keperluan Bimbingan Kepada Saudara Baru Dlm. Razaleigh Muhamat @ Kawangit, Faudzinaim Badaruddin & Khairil Khuzairi Omar. Masa Depan Saudara Baru, hlm 29-45. Bangi: Pusat Islam UKM. Azammuddin Zainuddin, Salleh Amat & Noriah Mohd Ishak. 2017. Persepsi dan Masalah Mualaf terhadap kesejahteraan diri di Selangor: satu kajian. E-journal of the global summit on education, Volume 6, 2017, Pages 54 to 66. Azarudin Awang & Khadijah Mohd Khambali @ Hambali. 2015. Faktor pemelukan Agama Islam: Kajian Terhadap Komuniti Saudara Muslim Cina di Negeri Terengganu. Jurnal Pusat Penataran Ilmu dan Bahasa. No. 22. Hlm. 38. Azman Abdul Rahman, Muh.Irwan, Mahazan Abdul Mutalib, Wan Mohd Fazrul Azdi Wan Razali, Nuradli Ridzwan Shah, Rose Irnawaty Ibrahim & Norlina Ismail. 2015. Persepsi Mualaf Terhadap Pengisian PengIslaman dan Program Pembangunan Mualaf: Kajian di Negeri Sembilan. Jurnal Pengurusan dan Penyelidikan Fatwa 6: 144. Costello, J., Pickens, L. M., & Fenton, J. 2001. Social Support: A Matter Of Connections. Chicago, IL: Chapin Hall Center for Children at the University of Chicago. Dogan, T., Totan, T., & Sapmaz, F. 2013. The Role Of Self-esteem, Psychological Well being, Emotional Self-efficacy, And Affect Balance On Happiness: A Path Model. European Scientific Journal, 9(20), 31-42. Du, H., Li, X., Chi, P., Zhao, J., & Zhao, G. 2015. Relational Self-Esteem , Psychological Well-Being , And Social Support In Children Affected By HIV. Farahwahida Mohd Yusof, Aminuddin Ruskam, Azmi Shah Suratman, Mohd Nasir Ripin, Nur Raihan Nordin & Sharifah Munirah Timmiati. 2008. Kaedah penyelesaian dalam menangani pertukaran agama dalam kalangan masyarakat Melayu-Islam di Johor, Selangor dan Wilayah Persekutuan Kuala Lumpur. Laporan Penyelidikan. Universiti Teknologi Malaysia (UTM), Skudai. Fariza Md. Sham & Zakaria Stapa. 2011. Metodologi Dakwah Kepada Remaja: Pendekatan Psikologi Dakwah. Jurnal Al-Hikmah: Jilid 3, 145 - 166. Ikhwan Ng. (2013). Dengan lafaz dua kalimah syahadah. Selangor: Mustread Sdn. Bhd. James Laeng @ Jamaluddin Abdullah & Yusman Nawazir. 2014. Mendepani Cabaran Tarbiah NGO dan Kebajikan Mualaf. Dlm. Pembangunan Dakwah Mualaf. Institut Islam Hadhari. Universiti Kebangsaan Malaysia Jurnal Pengajian Islam, 2020, Vol. 13, Isu 2, Halaman 238-253 250
Jensen, Tina Gudrun. 2006. Religious authority and autonomy intertwined: The case of converts to Islam in Denmark. The Muslim World. Kamus Dewan. 2010. Edisi ke-5. Kuala Lumpur: Dewan Bahasa Pustaka Mariam Abdul Majid. 2011. Mualaf Di Negeri Selangor Darul Ehsan: Kajian Tentang Kepuasan Diri Dalam Kehidupan Islam. Tesis Doktor Falsafah Jabatan Dakwah dan Pembangunan Insan Universiti Malaya. Marianne G. Dunn & Karen M. O'Brien. 2009. Psychological health and meaning in life: stress, social support and religious coping in Latina/Latino Immigrants. Hispanic Journal of Behavioral Sciences 31 (2) : 204-227. Marlon P. Guleng, Razaleigh Muhamat@Kawangit & Abu Dardaa Mohamad. 2014. Penyesuaian Diri Muallaf Terhadap Masyarakat Dalam Kalangan Pelajar Institut Dakwah Islamiah Perkim (IDIP). Al-Hikmah, 6(1), 78-93. Mohd Farhan Abdullah. 2006. Kristianisasi dan gejala murtad di Malaysia. Seri Kembangan, Selangor: Al-Khidmah Resources. Mohd Ridhuan Tee Abdullah. (2012). Cabaran saudara baru di Malaysia. Kuala Lumpur: Utusan Publications & Distributors Sdn Bhd. Mohd. Syukri Yeoh Abdullah & Osman Chuah, H. L. 2003. The Problems of Mu'allaf in Malaysia. Jurnal Islamiyyat, 24, 65-84 Muhammad Yusuf Marlon Abdullah, Mariam Binti Abd. Majid, Syarul Azman Bin Shaharuddin, Latifah Bibi Musafar Hameed, Hanis Najwa Shaharuddin & Nurfida'iy Salahuddin. 2017. Penilaian Terhadap Kursus Mualaf di Selangor. The Jurnal Sultan Alauddin Sulaiman Shah, 4 (2): 227-235. Nazri Yasin, Jamiah Manap & Arena Che Kassim. 2018. Pengaruh penghargaan kendiri terhadapkesejahteraan psikologi mualaf. Journal of Social Sciences and Humanities Vol 13. No.3 (2018) 173-182. Neff, K. D. (2011). Self-Compassion, Self-Esteem, and Well-Being, 1, 1-12. Nor Ashikin Md Nasir & Siti Zubaidah Ismail. 2016. Keluar Agama Islam di Malaysia: Permasalahan dari sudut undang-undang. Jurnal of Shariah Law Research. Vol. 1. No. 1. Hlm. 152. Noreha Che Abah, Asmawati Suhid & Fathiyah Mohd Fakhrudin. 2019. Isu dan Cabaran Saudara Baharu di Malaysia: Satu Tinjauan Awal. Jurnal Al-Anwar Volume 8. No. 2, Disember 2019: 1-13. Nur A'thiroh Masyaa'il Tan Binti Abdullah @ Tan Ai Pao & Fariza Md Sham. 2009. Memahami Psikologi Saudara Muslim. Jurnal Hadhari (2):83-98. Nur Ain Sumaiyah Abdullah @ Sumitra A/P Valaitham, & Noor Aishah Rosli. 2018. Kemurungan Dalam Kalangan Mualaf Di Pusat Pengajian Perkim Wilayah Persekutuan. MOJPC: Malaysia Online Journal of Psychology & Counselling (1). Jurnal Pengajian Islam, 2020, Vol. 13, Isu 2, Halaman 238-253 251
Nur Najwa Hanani Abd Rahman & Razaleigh Muhamat Kawangit. 2016. Tahap kepuasan kerja saudara kita selepas memeluk Islam di Johor. Jurnal Sultan Alauddin Sulaiman Shah Volume 3, No. 1, Jun 2016. Nur Najwa Hanani Abd Rahman, Razaleigh Muhamat Kawang, Siti Aishah Yahya & Mohd Sufiean Hassan. 2016. Transformasi hubungan kekeluargaan saudara kita dari sudut emosi selepas memeluk Islam di Johor. Jurnal Ilmi Ilmi Journal Jilid 6 2016: 125- 148. Nurul Hudani Md Nawi, Puteri Hayati Megat Ahmad, Mohd Dahlan A. Malek, Getrude Cosmas, Habibie Ibrahim, Peter Voo. 2019. Pengaruh Sokongan Emosi dan Sosial ke atas Hubungan Intergenerasi dalam Penjagaan Warga Tua Pelbagai Etnik. Sains Humanika, 11(2) (2019) 27-3. Razaleigh Muhamat Kawangit & Salawati Saringat. 2014. Dakwah Among Indian Mualaf in Malaysia. ISLAMIYYAT 36(2) (2014): 91 - 96 Roslieza Rosli & Nur A'thiroh Masyaa'il binti Abdullah @ Tan Ai Pao. 2015. Aplikasi Metodologi Dakwah Malaysian Chinese Muslim Assoclation (MACMA) Kelantan kepada muallaf: kajian awal. Kertas Kerja dalam Seminar Pengurusan Islam: Ke Arah Pemantapan Ummah. Samsiah Jayos, Faizah Abd Ghani, Lokman Mohd Tahir, Kamarul Azmi Jasmi & Nur Fatihah Abdullah Bandar. 2014. System Support in Counselling among Revert Clients in Malaysia. Journal of Cognitive Sciences and Human Development, 1(1), 74-81. Siti Adibah Abu Bakar & Siti Zubaidah Ismail. 2018.Pengurusan Mualaf di Malaysia: Kerjasama Dinamik Antara Agensi Kerajaan dan Bukan Kerajaan. AL-'ABQARI: Journal of Islamic Social Sciences and Humanities, 16, 133-155. Suariza@Hidayah Muhammad, Norrodzoh@Raudah Haji Siren & Yusmini Md Yusoff. 2018. Faktor Permohonan Isytihar Murtad dalam Kalangan Mualaf di Selangor. Journal of Usuluddin. 46. 123-146. 10.22452/usuluddin. vol 46 no 2.5. Syarul Azman Shaharuddin, Mariam Abdul Majid, Muhammad Yusuf Marlon Abdullah, Fakhri Sungit, Zulkifli Abd. Hamid & Hanis Najwa Shaharuddin. 2016. Isu dan Permasalahan Mualaf Cina di Malaysia. Proceeding International Conference on Aqidah, Dakwah & Syariah 2016 (IRSYAD 2016), hlm. 1181- 11181. Tengku Norhayati Tengku Hamzah. 2006. Saudara baru di Kelantan: suatu kajian mengenai dorongan dan cabaran di Kota Bharu Kelantan. Doctoral dissertation Jabatan Sejarah dan Tamadun Islam, Universiti Malaya. Thoits, P. A. 1995. Stress, coping, and social support processes: Where are we? What next? Journal of Health and Social Behavior, 35, 53-79. doi:10.2307/2626957. Thoits, P. A. 2011. Mechanisms Linking Social Ties And Support To Physical And Mental Health. Journal of Health and Social Behavior, 52, 145-161. Zainab Ismail, Norabidah Pozi & Wan Ibrahim Wan Ahmad. 2015. Tahap pengetahuan agama saudara baru di pusat bimbingan Islam saudara baru Sultan Abdul Halim Mu"adzam Shah, Kedah Darul Aman. Dalam Razaleigh Muhamat @ Kawangit (Ed.). Jurnal Pengajian Islam, 2020, Vol. 13, Isu 2, Halaman 238-253 252
Isu-isu pengurusan saudara Muslim. (Hlm. 91-93). Bangi: Penerbit Universiti Kebangsaan Malaysia. Zuliza Md. Kusrin. 2001. Pendaftaran Memeluk Agama Islam di Malaysia, Jurnal Pengajian Islam, Vol. 22, Bangi: Penerbit UKM, h.17. Jurnal Pengajian Islam, 2020, Vol. 13, Isu 2, Halaman 238-253 253